2003/331/EY: Komission päätös, tehty 7 päivänä toukokuuta 2003, elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta ( ETA:n kannalta merkityksellinen teksti) (tiedoksiannettu numerolla K(2003) 1460)



Virallinen lehti nro L 116 , 13/05/2003 s. 0024 - 0025



Komission päätös, tehty 7 päivänä toukokuuta 2003, elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta (tiedoksiannettu numerolla K(2003) 1460) (ETA:n kannalta merkityksellinen teksti) (2003/331/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehdyn neuvoston päätöksen 97/132/EY(1), sellaisena kuin se on viimeksi muutettuna päätöksellä 1999/837/EY(2), ja erityisesti sen 4 artiklan, sekä katsoo seuraavaa: (1) Elävien eläinten ja eläintuotteiden tuontia Uudesta-Seelannista koskevista terveystodistuksista 24 päivänä tammikuuta 2003 tehdyssä komission päätöksessä 2003/56/EY(3) säädetään todistusvaatimuksista ja virallisten terveystodistusten malleista elävien eläinten ja eläintuotteiden tuonnille Uudesta-Seelannista. (2) Päätöksellä eräät eläintuotteet vahvistetaan täysin toisiaan vastaaviksi säätämällä tähän perustuvien virallisten terveystodistusten malleista elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin välisen sopimuksen (jäljempänä "sopimus") liitteen VII mukaisesti. (3) Uusien virallisten terveystodistusten käyttöönoton helpottamiseksi päätöksessä 2003/56/EY säädetään enintään 90 päivän pituisesta siirtymäkaudesta. Siirtymäkausi päättyy 2 päivänä toukokuuta 2003. (4) Sopimuksen hallinnointia käsittelevä pariteettikomitea antoi 27 ja 28 päivänä helmikuuta pitämässään kokouksessa suosituksen todistusjärjestelmien vastaavuuden määrittelemisestä eräiden uusien eläintuotteiden osalta. Kyseisten tuotteiden täysimääräiseen vastaavuuteen johtava suositus on pantava täytäntöön sopimuksen liitteen VII mukaisesti. Tämän vuoksi päätöksen 2003/56/EY liitteessä I säädetty näiden tuotteiden virallisen terveystodistuksen malli olisi korvattava kyseisen päätöksen liitteissä II-V olevalla mallilla. (5) Näin ollen uusien virallisten terveystodistusten käyttöönoton helpottamiseksi on tarpeen pidentää päätöksessä 2003/56/EY säädettyä siirtymäaikaa 30 päivällä. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2003/56/EY 4 artikla seuraavasti: " 4 artikla Jäsenvaltioiden on annettava lupa liitteessä I tarkoitettujen elävien eläinten ja eläintuotteiden tuontiin Uudesta-Seelannista aiemmin sovellettuja todistusmalleja käyttäen enintään 120 päivän siirtymäkauden ajaksi tämän päätöksen soveltamispäivästä alkaen." 2 artikla Tätä päätöstä sovelletaan 2 päivästä toukokuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä toukokuuta 2003. Komission puolesta David Byrne Komission jäsen (1) EYVL L 57, 26.2.1997, s. 4. (2) EYVL L 332, 23.12.1999, s. 1. (3) EYVL L 22, 25.1.2003, s. 38.